{"word_count": 1340, "character_count": 8951}
Dernière mise à jour : 6 août 2013Saint-Gelais est cité à la rime du v. 40. Son nom est le dernier d'une liste de cinq noms de grands poètes selon Jean Brèche – Jean Bouchet, Clément Marot, François Rabelais et Victor Brodeau. Pour Brèche, Saint-Gelais "Est une perle en France precieuse". Sur ce motif récurrent de la perle pour désigner notre poète, voir Marot (1536-1538) et Nicolas Herberay (1548-1555).La pièce se trouve dans : Jean Brèche, Manuel royal, Tours, Mathieu Chercelé, 1541. Voir la numérisation de l’ouvrage. Elle est également publiée dans Les Epistres morales et familières de Jean Bouchet (Poitiers, frères de Marnef et Jacques Bouchet, 1545 : épître familière CXIX)Premier liminaire du Manuel royal : Épître dédicatoire en vers « A Monsieur Maistre Jehan Bouchet Procureur au siege royal à Poictiers Poete et Orateur françoys tresdocte et elegant. Jehan Breche de Tours humble Salut » (f. Aij r° - Aiiij v°)Est il possible / o tresdocte Bouchet /                                      1Que l’esperit / que la langue / ou bouche aytAssez de force en parolle et scavoirPour te louer : non que tu laisse avoirTel bruyct et los / que vertu vive et claire                               5A ses enfans appartenir declaire.Mais d’esperit sommes si fort menez /Et de nature en telle forme nez /Que ceulx / ausquelz avons affection /Du bien desquelz pour leur perfection /                                  10Appelons ( ?) estre ardents emulateursEt de leur gloire et renom zelateurs :Manifester desirons leur louengeA ung chascun / soit ou nostre / ou estrange :Car contenir la bouche ne scauroit /                                      15Ce que le cœur en abundance auroit :Mais quoy ? qui ha vertu pour son appuy /Cil n’a besoing du loz et bruyct d’aultruy :Car que proffitte une torche ou lumiere /Où le Soleil rend sa clarté entiere ?                                         20Et puys / Vertu est semblable au rocherBien eminent / ou à ung hault clocherQu’on voit paroistre entre mille maisons.Et ceste fin pretendent mes raisons /Que de vertu tu es bien illustré /                                              25                  [f. Aij v°]Par laquelle es en grand renom entré :Renom je dys / duquel faict mentionEn divers lieux / diverse nation /Tant qu’il n’est cil / qui langue en sa bouche ayt /Qui ne maintiene en grand scavoir Bouchet.                        30Tes beaulx escriptz / et treselegant œuvre /A ung chascun monstre assez / et descoeuvreQue ton esprit par sa dexteritéHa (sans mentir) justement meritéEstre posé au nombre des scavants /                           35Desquelz les noms sont encores vivants.                                        [marge gauche : noms des poètes]Cahors se peult venter / et tenir fierDe son Marot / et s’en glorifier :Touraine peult louer son Rabellays /Et son Brodeau / Mellin de sainct Gelays                 40Est une perle en France precieuse ;France qui est du Roy Françoys heureuse.Soubz lequel sont (dict le Poete) entrezEn son Royaulme / et nourriz les Lettrez.Mais quoy : Poictiers à bon et juste tiltre                              45Ha son Bouchet / Qui a sceu tant bien tixtre ( ?)Et composer vers / et prose solueFort elegante / et de grande value :Dixains / Rondeaulx / et Epistres moralles :Des Aquitains l’histoire / et les Annalles /                             50En tant bon ordre et langaige reduyctes /Qu’il n’est Autheur qui les eust mieulx desduyctesEn sa parolle et propos / chasteté :Foy / gravité / decente honnesteté.En periphrase / hyperbate / hyperbole                                  55Il est frequent / subtil en parabole :Et telle grace il ha en escripvant /                                                                [f. Aiij r°]Qu’on le diroit estre ung Maro vivant.Que diray plus : o la terre fecundeQui as porce ( ?) personne si facunde :                                  60C’est de Poictou la lumiere et la gloire :C’est l’escripvain de l’Aquitaine histoire.Vous Poictevins / aymez le et le gardez /C’est vostre honneur / affin que l’entendez :Et quand tout seul çà / et là je perlustre /                             65Je voy qu’il est vostre Poete illustre.Vous debveriez en tenir plus de compteQue d’ung Marquis / que d’ung Duc / ou d’ung ComteCar / tel / heureulx se vouldra maintenir /Qui pourra dire ung jour et soustenir /                                  70J’ay veu Bouchet. Mais / comme je congnoys /Ung Espaignol / ung Grec / ung Milannoys /Ung Bourguygnon / Parisien / Picard /Ung Tourangeau / estimera plus lart ( ?)Et le scavoir de Bouchet en lisant ( ?) /                                  75Que ne fera ung Poictevyn present.Et ce qu’on dict / est à bonne raison /Trop familier engendre mesprison.Or ce n’estoit de ma presente lettreL’intention / escripre prose ou metre                                     80Laquelle fust ta louange sonant :Car mon esprit n’y seroit consonant.Mais je vouloys t’escripre / et supplier /Qu’ung peu de temps tu voulsisse amplyerA visiter ung petit Opuscule 85Que je t’envoye. Or lys le / et le calcule :Et / sans rien faindre / escripz m’en (cher Seigneur)Ton jugement : et me soys enseigneur /                                                      [f. Aiij v°]Car tu le peulx / c’est mon opinion :Et si besoing est de correction /                                               90Je te supplye humblement y remettreEt ramender / soit la prose / ou le metre.Si de mon veil tu fays le contenuComme J’espere et desire : tenuEt obligé à toy bien grandement                                             95Me renderas : Et puys certenementSi on congnoist que ce petit traictéEntre tes mains quelque foys ayt esté /Et que de toy ayt approbation /Il en aura plus de perfection.                                                   100J’ay proposé / non ce jour / ne d’hyer /Mais long temps a / l’offrir et dedier :Et avecq ce / ung traicté de LactanceQue j’ay traduyct en Françoyse sentence /A une Dame / et Princesse excellente :                                  105Mais je crains fort qu’elle ne s’en contente.Car mon langaige est tant desordonné :Mon stille bas / rude / assez mal orné.Et puys j’ay peu de scavoir / et science :Dont je crains fort / et doubte en conscience.                      110Ce neantmoins / j’ay reprins mon couraige :Car [j’acoyt ?] ce que mon petit ouvraigeDe presenter ne soit vallable et digneA la Princesse / et Dame tant insigne :Congnoissant bien touteffoys sa doulceur /                         115Plus ne craindray / mais seray ferme / et seur.Et puys apres ce qui m’a incitéCecy tenter (comme t’ay récité)C’est que voioys qu’elle avoit les grands courts                                        [f. Aiiij r°]De ses parents laissé / pour estre à Tours /                         120Et habiter les ligerines eaulx /Et le beau Cher. Là où les TourengeaulxSont habitants / et prenent leur naissance.Tours / que l’on dict avoir prins son essenceEt fondement de Turnus / troyan Roy :                                125Tours la gentille : et sans aulcun desroy.Tours / où sont faictz maints draps d’or / et de soye.Tours / dont l’autheur estoit de la grand Troye.Troye je dis / dont Françoys sont venuz.Tours / où tous arts quelz qui [sic] soient / sont congnuz 130Et excellents : soit d’Orfevre / ou Paincture /Tapisserye : et diverse taincture.Mais (cher amy) de Tours les plaisants lieuxLesquelz pourroient semondre les haultz Dieux /N’ont tant esmeu ceste fille de Roy                                         135Y demourer (au moins comme je croy)Que le vouloir / et bonne affection /Qu’elle ha envers sa serve Nation.Heureuse Tours : heureulx les habitans /Qu’avecques eulx / ung si long traict de temps /                140Une Princesse / et Dame d’excellenceA faict / et faict / sa noble demourance :Plus noble en est la Ville / et la Cité. O cher amy / cecy m’a incité /                                                 145Voire et contrainct hardiment attenterDe mon escript luy auser presenterUng petit fruyct : indigne touteffoysDe si grand Dame. O amy je te foysTrop long recit : et mon babil te fasche :                              150Dont je foys fin. Mais nonobstant je tasche                                               [f. Aiiij v°]Ton serviteur et amy à jamaisEstre. Or le tout de mon œuvre je mectzEntre tes mains / pour estre ramendé.Et je desire estre recommandé                                                155Aux De marnefz Freres : Et te supplyeQue si ma muse a esté trop hardyeMe pardonner : et excuser la veneDe mes escriptz : assez rude / et plus vaine.Escript à Tours / plus tost que ne court flesche                   160Par ton amy et serviteur / Jehan Breche.Ha Bien chere.Espoir en bien.Pour citer cet article :SICARD Claire, « Jean Brèche parle de Mellin de Saint-Gelais à Jean Bouchet (1541) », Démêler Mellin de Saint-Gelais, Carnet de recherche Hypothèses, 30 avril 2013; mis à jour le 6 août 2013 [En ligne] http://demelermellin.hypotheses.org/553.